
לכבוד










 שלום רב, 

הנדון: בקשה לפי חוק חופש המידע, התשנ"ח-1998
פנייתך מיום 27/1/2018
במכתבך שבסימוכין ביקשת לקבל מידע ממועצת רואי החשבון. 
לאחר בירור בקשתך, הריני להשיבך כדלקמן:
1. ביקשת לקבל רשימה של מספר ההשגות על ציונים בעררים בבחינה ביקורת חשבונות; מידע אודות בעיות ביקורת מיוחדות שנידונו בארבע השנים שנים האחרונות (2013-2017) ומספר ההשגות שהציון בהן תוקן כלפי מעלה. 
2. מועצת רואי חשבון פועלת על פי חוק רואי חשבון התשט"ו- 1955 והתקנות מכוחו. בהתאם לכך, על פי תקנה 16א(4) לתקנות אלו, הציון בערר הינו סופי ולא ניתן לערור שוב עליו.
3. לידיעתך, במערכות המחשוב של המועצה ישנו תיעוד בדבר הציון הסופי שניתן לנבחן. לא קיים תיעוד בדבר השגות שהוגשו על עררים או שינוי הציון כתוצאה מכך. יחד עם זאת, נעשה ניסיון להעמיד לרשותך את המידע המבוקש באמצעות בדיקה ידנית. 
4. מדי שנה מוגשים בממוצע כ-190 עררים על הבחינה בביקורת חשבונות ובעיות ביקורת מיוחדות. מכאן, שבשנים 2013 - 2017 הוגשו כ-750 עררים על בחינה זו. 
5. לשאלתך בנוגע להשגות בהן תוקן הציון כלפי מעלה, נשיב כי נבדקו מדגמית המסמכים המצויים ב-10 תיקים רנדומליים של נבחנים שהגישו ערר על הבחינה. התיעוד היחידי שנמצא בתיק של כל נבחן מתוך אלו שנבדקו, היה נימוקי הערר שהוגש והציון הסופי שניתן לאחר הכרעה. כלומר, על מנת להעמיד לרשותך את המידע המבוקש, תאלץ מועצת רואי החשבון לעבד ידנית את המידע המצוי במסמכים באופן מפוזר, לאתר את הציון הקודם לשינוי ולבצע השוואה בין הציונים על מנת להסיק אם היתה עליה בציון, או שזה נותר ללא שינוי. 
6. המידע המבוקש על ידך אינו מצוי בידי מועצת רואי החשבון ויצירתו דורשת עיבוד מהותי של מידע מתוך כ-750 תיקים; כאשר לא בהכרח ניתן לאתר מידע זה. לפיכך, בקשתך לעניין מספר ההשגות שהציון בהן תוקן כלפי מעלה, נדחית לפי סעיפים 7(ה) ו- 8(3) לחוק.
7. כמו כן, ביקשת לקבל רשימה של שמות הסטודנטים שעברו את הבחינה בזכות ההשגה על הערר במהלך ארבע השנים האחרונות (2013-2017). העמדת המידע המבוקש מהווה פגיעה בפרטיות של אותם הסטודנטים ועל כן בקשה זו נדחית לפי סעיף 9(א)(3) לחוק.
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה זו. 

מיטל כץ, עו"ד

